Guillermus, miseratione divina, episcopus Autissiodorensis, religioso et honesto viro decano de Recogneu, vel ejus vicesgerenti, salutem et dilectionem. Significamus vobis quod nos hac instanti die dominica ad locum vestrum, et causa visitationis ecclesiarum de Digia et de Aacam (sic) accedere proponimus, et ibidem pernoctare, Domino concedente. Quare vobis mandamus quatinus nobis et nostris necessaria preparetis. Datum anno Domini millesimo ducentesimo octuagesimo quarto, die veneris post festum Omnium-Sanctorum.